Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 392/12/3309	Trenčín, 25.3.2014
EEČ : 2-28-96-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 2 písmeno a, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 25.3.2014, spisová značka 2 Pv 392/12/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenej dobe v čase okolo  00,30 hod. d¨ľa 09.04.2012 v zariadení pod názvom „XXXXX ako zamestnanec spoločnosti XXXXX  s pracovným zaradením barman, po skončení pracovnej doby v mieste pracoviska  opakovane  z pokladne zariadenia, do ktorej bola ukladaná tržba, vybral za použitia kľúča, ktorý mu bol zverený, finančné prostriedky v hotovosti vo výške  300,- €, 800,-€ a následne 1.300,- € , ktoré použil na hracie automaty v herni „Fajka“ na Rozmarínovej ulici v Trenčíne za účelom zisku finančnej výhry, pričom po tom, ako všetky vyššie uvedeným spôsobom  získané finančné prostriedky utratil na automatoch  sa opätovnej vrátil do miesta svojho pracoviska odkiaľ z pokladne už vyššie opísaným spôsobom zobral aj zvyšné finančné prostriedky v presne nezistenej výške, ktoré  utratil  taktiež na hracích automatoch v nemenovanej herni  na Hasičskej ulici  v Trenčíne ,čím  finančné prostriedky použil v rozpore s účelom,  na ktorý mu boli zverené, tieto si  prisvojil a použil ich pre svoju potrebu, čím poškodenému  spoločnosti  XXXXX   spôsobil  škodu v celkovej výške  3.505,-€.

Uznesením prokurátora Okresnej prokuratúry Trenčín zo dňa 25.3.2014, spisová značka 2 Pv 392/12/3309, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
        XXXXX prokuratúry v Trenčíne uznesením sp. zn. 2 Pv 392/12-12 zo d¨ľa 03.10 2012, právoplatným d¨ľa 18.12.2012 podľa ustanovenia § 216 odsek 1  Tr. poriadku podmienečne zastavil  trestné stíhanie proti obvinenému XXXXX, pre prečin sprenevery podľa § 213 odsek 1, odsek 2 písmeno a) Trestného zákona, na tom skutkovom základe, ako je uvedené vo výrokovej časti tohto uznesenia. 

       Zárove¨ľ podľa § 216 odsek 1 uvedeného Trestného poriadku bola v uznesení obvinenému uložená skúšobná doba podmienečného zastavenia trestného stíhania v trvaní 12 mesiacov, ktorá obvinenému začala plynúť d¨ľa 18.12. 2012. Súčasne bola v priebehu skúšobnej doby obvinenému uložená povinnosť uhradiť  poškodenej spoločnosti XXXXX, IČO: XXXXX, DIČ: XXXXX, zastúpený konateľom  XXXXX, nar. XXXXX  škodu vo výške 3.505,60 Eur.

       Za účelom zistenia splnenia podmienok pre rozhodnutie podľa § 217 odsek 1 Tr. poriadku o osvedčení sa v skúšobnej dobe podmienečného zastavenia trestného stíhania boli na obvineného zabezpečené správy z Obvodného úradu, odbor všeobecnej a vnútornej správy v Trenčíne, Mestského úradu v Dubnici nad Váhom, Okresného riaditeľstva PZ, Oddelenie kriminálnej polície Trenčín, Obvodného oddelenia Trenčín, Mestského úradu Trenčín, ako aj vyjadrenie poškodenej spoločnosti. Rovnako z aktuálnej správy z odpisu registra trestov zo d¨ľa 25.03.2014 vyplynul záver, že obvinený nebol právoplatne odsúdený za trestný čin. 

        Z vyššie uvedených správ vyplýva, že obvinený v skúšobnej dobe podmienečného zastavenia trestného stíhania viedol riadny život,  nedopustil  sa trestného činu ani priestupku. Vyjadrením poškodenej spoločnosti doručenej na tunajšiu prokuratúru d¨ľa bolo zistené, že obvinený spôsobenú škodu v plnej výške uhradil a poškodená spoločnosť neeviduje voči obvinenému žiaden dlh. 

     	Vzhľadom na vyššie uvedené skutočnosti obvinený splnila zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, že obvinený sa v zmysle § 217 odsek 1 Trestného poriadku počas skúšobnej doby osvedčil  a v trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor